Oʻzbekiston Respublikasi Hukumatining ayrim qarorlariga ijtimoiy soha xodimlarining har oylik ish haqiga qoʻshimcha ustamalar belgilanadigan olis va chekka hududlar roʻyxatlarini yanada kengaytirishga qaratilgan oʻzgartirish va qoʻshimchalar kiritish toʻgʻrisida
(resolution, 2024-01-10)

Soʻnggi yillarda mamlakatimizda ijtimoiy soha xodimlarini har tomonlama qoʻllab-quvvatlash, ularning mehnatini yanada ragʻbatlantirish, huquqiy maqomini belgilash va obroʻsini oshirish boʻyicha keng qamrovli islohotlar amalga oshirilmoqda. Respublikamizning olis va chekka hududlarida faoliyat yuritayotgan ijtimoiy soha xodimlarining mehnatini ragʻbatlantirish uchun ustamalar berish tizimi joriy qilingan hududlar roʻyxatlarini yanada kengaytirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga quyidagilarni nazarda tutuvchi oʻzgartirishlar kiritilsin: umumiy oʻrta taʼlim muassasalarida boshqa hududlardan kelib faoliyat yuritayotgan pedagog xodimlarga maxsus ustama belgilanadigan hududlar roʻyxatiga Fargʻona tumanining “Hosilot” hamda Rishton tumanining “Choʻngʻara” mahalla fuqarolar yigʻinlarini va Qashqadaryo viloyatining Koʻkdala tumanidagi ayrim hududlarni kiritish; birlamchi tibbiy-sanitariya muassasalarida faoliyat yuritayotgan shifokorlar oylik ish haqiga qoʻshimcha har oylik ustama toʻlanadigan olis va chekka hududlar roʻyxatiga Qashqadaryo viloyatining Koʻkdala tumanidagi ayrim hududlarni kiritish. 2. Oʻzbekiston Respublikasi Maktabgacha va maktab taʼlimi vazirligi Qoraqalpogʻiston Respublikasi Vazirlar Kengashi va viloyatlar hokimliklari bilan birgalikda 2024-yil 1-iyunga qadar umumiy oʻrta taʼlim muassasalarida boshqa hududlardan kelib faoliyat yuritayotgan pedagog xodimlarga maxsus ustama belgilanadigan hududlar roʻyxatlarini qayta koʻrib chiqsin hamda Vazirlar Mahkamasiga taklif kiritsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. 1. Vazirlar Mahkamasining “Olis hududlarda joylashgan umumiy oʻrta taʼlim muassasalarida faoliyat yuritayotgan pedagog xodimlarning mehnatini yanada ragʻbatlantirish toʻgʻrisida” 2019-yil 7-iyundagi 471-son qarorida: 1) 3-bandning birinchi xatboshisidagi “Xalq taʼlimi vazirligi” soʻzlari “Maktabgacha va maktab taʼlimi vazirligi” soʻzlari bilan almashtirilsin; 2) 1-ilovada: a) 4. “Qashqadaryo viloyati” grafasi: “Chiroqchi tumani” pozitsiyasi quyidagi tahrirda bayon etilsin: “ Chiroqchi tumani “Langar” mahalla fuqarolar yigʻini (MFY) “Taragʻay” mahalla fuqarolar yigʻini (MFY) “Quruqsoy” mahalla fuqarolar yigʻini (MFY) “Yangihayot” mahalla fuqarolar yigʻini (MFY) “Qoʻshanhor” mahalla fuqarolar yigʻini (MFY) “Paxtalisoy” mahalla fuqarolar yigʻini (MFY) “Shoʻrquduq” mahalla fuqarolar yigʻini (MFY) “Navroʻz” mahalla fuqarolar yigʻini (MFY) “Galabek” mahalla fuqarolar yigʻini (MFY) ”; quyidagi mazmundagi “Koʻkdala tumani” pozitsiyasi bilan toʻldirilsin: “ Koʻkdala tumani “Taloqtepa” mahalla fuqarolar yigʻini (MFY) “Umakay” mahalla fuqarolar yigʻini (MFY) “Ayritom” mahalla fuqarolar yigʻini (MFY) “Eski Anhor” mahalla fuqarolar yigʻini (MFY) “Harduri” mahalla fuqarolar yigʻini (MFY) “Qanoatli” mahalla fuqarolar yigʻini (MFY) “Chorvador” mahalla fuqarolar yigʻini (MFY) “Toshli” mahalla fuqarolar yigʻini (MFY) “Guliston” mahalla fuqarolar yigʻini (MFY) “Shoʻrbozor” mahalla fuqarolar yigʻini (MFY) “Xushali” mahalla fuqarolar yigʻini (MFY) ”; b) “11. Fargʻona viloyati” grafasi: “Maxsus ustama belgilanayotgan hudud” ustunidagi “Qoʻrgʻontepa” mahalla fuqarolar yigʻini (MFY) pozitsiyasidan soʻng quyidagi mazmundagi pozitsiya bilan toʻldirilsin: “ “Hosilot” mahalla fuqarolar yigʻini (MFY) ”; quyidagi mazmundagi pozitsiya bilan toʻldirilsin: “ Rishton tumani “Choʻngʻara” mahalla fuqarolar yigʻini (MFY) ”; v) izoh qismi chiqarib tashlansin. 2. Vazirlar Mahkamasining 2022-yil 19-sentabrdagi 510-son qarori bilan tasdiqlangan Birlamchi tibbiy-sanitariya muassasalarida faoliyat yuritayotgan shifokorlar oylik ish haqiga qoʻshimcha har oylik ustama toʻlanadigan olis va chekka hududlar roʻyxatida: a) “4. Qashqadaryo viloyati” grafasining 83 — 90 pozitsiyalari quyidagi tahrirda bayon etilsin: “ 83. Chiroqchi tumani “Mirzatup” MFY 84. “Arabbandi” MFY 85. “Chambil” MFY 86. Koʻkdala tumani “Eski anhor” MFY 87. “Shoʻrquduq” MFY 88. “Chorvador” MFY 89. “Shoʻrbozor” MFY 90. “Guliston” MFY ”; b) izoh qismi chiqarib tashlansin.